CELEX: E2013J0002
Language: mt
Date: 2013-10-23 00:00:00
Title: Ordni tal-qorti tat- 23 ta' Ottubru 2013 fil-Kawża E-2/13 – Bentzen Transport AS v l-Awtorità ta' Sorveljanza tal-EFTA (Rifjut għal bidu ta' proċedimenti għan-nuqqas allegat ta' Stat EFTA li jissodisfa l-obbligi tiegħu fil-qasam tal-akkwist – Atti li jistgħu jiġu kkontestati – Ammissibbiltà)

20.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 81/13
            
         
      ORDNI TAL-QORTI
   
   tat-23 ta' Ottubru 2013
   fil-Kawża E-2/13
   Bentzen Transport AS v l-Awtorità ta' Sorveljanza tal-EFTA
   (Rifjut għal bidu ta' proċedimenti għan-nuqqas allegat ta' Stat EFTA li jissodisfa l-obbligi tiegħu fil-qasam tal-akkwist – Atti li jistgħu jiġu kkontestati – Ammissibbiltà)
   2014/C 81/13
   Fil-Kawża E-2/13, Bentzen Transport AS v l-Awtorità ta' Sorveljanza tal-EFTA – APPLIKAZZJONI taħt it-tieni paragrafu tal-Artikolu 36 tal-Ftehim bejn l-Istati EFTA dwar it-Twaqqif ta' Awtorità ta' Sorveljanza u Qorti tal-Ġustizzja għall-annullament tad-Deċiżjoni 507/12/COL tad-19 ta' Diċembru 2012 tal-Awtorità ta' Sorveljanza tal-EFTA fil-Kawża Nru 71620 dwar l-għeluq ta' każ kontra n-Norveġja li kien beda wara li wasal ilment kontra l-Istat fil-qasam tal-akkwist pubbliku, il-Qorti, magħmul minn Carl Baudenbacher, President u Imħallef-Rapporteur, Per Christiansen u Páll Hreinsson, Imħallfin, taw ordni fit-23 ta' Ottubru 2013, li l-parti operativa hija kif ġej:
   
               (1)
            
            
               Ir-rikors ġie miċħud bħala inammissibbli.
            
         
               (2)
            
            
               Ir-rikorrent għandu jeħel l-ispejjeż tal-proċedimenti.